EkBass/fiwiki-20250220-pages-articles huggingface dataset:
Mikael Granskog

Mikael Granskog (s. 26. maaliskuuta 1961 Maarianhamina) on entinen suomalainen jalkapalloilija. Keskuspuolustajana pelannut Granskog on ahvenanmaalaisen IFK Mariehamnin kasvatti. Hän siirtyi kaudeksi 1981 ruotsalaiseen IFK Norrköpingiin. Granskog pelasi Norrköpingissä kuusi kautta, joista viisi Allsvenskanissa. Otteluita seurassa hänelle kertyi 82. Granskog pelasi tämän jälkeen vielä useita vuosia alemmissa sarjoissa Ruotsissa. Granskog oli ensimmäinen ahvenanmaalainen pelaaja miesten maajoukkueessa noustessaan sinne vuonna 1982. Hän pelasi urallaan kaikkiaan 24 maaottelua. Pelaajauran jälkeen Granskog on toiminut muun muassa IFK Mariehamnin jalkapallojaoston puheenjohtajana. == Lähteet == * * === Viitteet === Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Vuonna 1961 syntyneet Luokka:Elävät henkilöt
Julianne Klemm

Julianne Klemm on yhdysvaltalainen televisiokäsikirjoittaja, joka työskenteli erityisesti 1990-luvulla animaatioiden parissa. Hän käsikirjoitti jaksoja sarjoihin, kuten Beetlejuice, Prätkähiiret, X-Men, Where's Waldo? ja Mighty Morphin Power Rangers.TV.com Viitattu 12.3.2009 ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Carnuntum

thumb|Carnuntumissa on nykyisin arkeologinen ulkomuseo. thumb|Raunioitunut Heidentor-riemukaari Carnuntumissa. Foto: C. Stadler/Bwag. Carnuntum oli tärkeä roomalaisten leiri, myöhemmin noin 50 000 asukkaan kaupunki, nykyisessä Itävallassa Bad Deutsch-Altenburgin liepeillä 40 km Wienistä itään. Kun keisari Trajanus noin vuonna 106 jakoi Pannonian provinssin kahteen osaan, Carnuntumista tuli Ylä-Pannonian pääkaupunki.From Carnuntum's history Keisari Septimus Severus antoi vuonna 194 sekä Carnuntumille että Ala-Pannonian pääkaupungille Aquincumille (lähellä nykyistä Budapestia) korkeamman kaupunginarvon colonia. Hän osoitti siten kiitollisuuttaan Pannoniaan sijoitetuille legioonille, jotka olivat valinneet hänet valtaistuimelle. Alueella on aloitettu kaivaukset 1870, mutta esiin on kaivettu vasta alle prosentin verran. Se on nykyisin suosittu matkailukohde.Itävallasta löytyi gladiaattorikoulun rauniot , Hs.fi, viitattu 6.9.2011BBC:n uutinen, viitattu 6.9.2011 Carnuntumista on vuonna 2011 löytynyt maatutkan avulla gladiaattorikoulu, jonka esiin kaivamista suunnitellaan. Kouluun kuului vankisellejä, sillä oppilaat olivat rikollisia tai sotavankeja, yleensä orjia. Koulua ympäröi hauta-alue, jonne harjoituksissa kuolleet haudattiin. ==Lähteet == Luokka:Ala-Itävalta Luokka:Pannonia superiorin provinssin kaupungit Luokka:Itävallan historia
Árpádin silta

Árpádin silta () on Tonavan ylittävä silta Unkarin pääkaupungissa Budapestissä, joka avattiin 7. marraskuuta 1950. Se sijaitsee Margitinsaaren pohjoispäässä ja yhdistää Budan ja Pestin toisiinsa. Árpádin silta on pääkaupungin pohjoisin silta ja oli vuoteen 2008 asti koko Unkarin pisin silta, kunnes Megyerin silta avattiin. Sen pituus ajoluiskineen on noin kaksi kilometriä, kaariaukkojen ulkoreunojen väli 928 metriä. Silta on saanut nimensä Unkarin ensimmäisen hallitsijan, ruhtinas Árpádin mukaan.Bridges of Budapest == Lähteet == == Aiheesta muualla == Luokka:Budapestin sillat Luokka:Unkarin tieliikennesillat Luokka:Palkkisillat
Amok trei

Amok trei () on kambodžalainen perinneruoka, joka on valmistettu höyrytetystä kalasta ja tarjoillaan banaaninlehdellä tai kookosen kuoressa. == Aiheesta muualla == * Make Amok, Fish Curry Steamed In Banana Leaves. 25. huhtikuu 2021. Munchies. Vice Media Luokka:Kalaruoat Luokka:Kambodžalainen keittiö
Reg Empey

thumb|Empey vuonna 2013. Reg Empey (s. 26. lokakuuta 1947 Belfast) on pohjoisirlantilainen Ulster Unionist Partyn poliitikko, joka toimi virkaatekevänä Pohjois-Irlannin pääministerinä vuonna 2001. Luokka:Pohjoisirlantilaiset poliitikot Luokka:Brittiläisten puolueiden puheenjohtajat Luokka:Vuonna 1947 syntyneet Luokka:Elävät henkilöt Luokka:Pohjois-Irlannin pääministerit
Peter Robinson

Peter Robinson (s. 29. joulukuuta 1948) on pohjoisirlantilainen Democratic Unionist Partya edustava poliitikko. Hän toimi vuosina 2008–2015 Pohjois- Irlannin pääministerinä. Vuoden 2010 alussa hän joutui jättämään aluejohtajan tehtävän kuudeksi viikoksi vaimonsa Iris Robinsonin seksiskandaalin takia. Muutama kuukausi myöhemmin, toukokuussa 2010, Robinson hävisi Britannian parlamenttivaaleissa parlamenttipaikkansa Alliance Partyn Naomi Longille. Hän oli toiminut House of Commonsin jäsenenä yli kolmenkymmenen vuoden ajan, vuodesta 1979. Robinson erosi Pohjois-Irlannin pääministerin tehtävästä 10.9.2015. == Lähteet == == Aiheesta muualla == Luokka:Pohjoisirlantilaiset poliitikot Luokka:Brittiläisten puolueiden puheenjohtajat Luokka:Vuonna 1948 syntyneet Luokka:Elävät henkilöt Luokka:Pohjois-Irlannin pääministerit
Ulsterin unionistipuolue

Ulsterin unionistipuolue (, UUP) on pohjoisirlantilainen puolue, jonka tavoitteena on pitää Pohjois-Irlanti osana Yhdistynyttä kuningaskuntaa. Tätä unionismia kannattavista puolueista UUP on suurin ja menestynein. == Historia == Vuonna 1905 perustettiin Ulsterin unionistineuvosto (Ulster Unionist Council), joka toimi kaksi vuotta ja jonka pohjalle muodostettiin Ulsterin unionistipuolue. Puoluetta johti vuosina 1910–21 Sir Edward Carson ja hänen jälkeensä Sir James Craig. Se hallitsi Pohjois-Irlantia vuosina 1921–1972. UUP vastusti perustuslaillisia uudistuksia ja katolisille tehtäviä myönnytyksiä. Sillä oli pitkään tiivis yhteys Britannian konservatiivipuolueeseen. UUP vastusti vuonna 1985 solmittua Yhdistyneen kuningaskunnan ja Irlannin välistä sopimusta. Vuoden 1998 Pitkänperjantain sopimuksen jälkeen UUP:n suosio kääntyi laskuun, ja vuoden 2010 Britannian parlamenttivaaleissa se ei saanut yhtään edustajaa. Vuonna 2015 se palasi alahuoneeseen kahdella edustajalla. Vuonna 2017 se menetti paikat jälleen. Sen osuus Pohjois-Irlannin äänistä oli 10,3%. UUP:n puheenjohtaja vuosina 1995-2005 oli David Trimble, joka sai Nobelin rauhanpalkinnon 1998 yhdessä John Humen kanssa. UUP:n Jim Nicholson on ollut Euroopan parlamentin jäsen vuodesta 1989. == Lähteet == ==Aiheesta muualla== * Puolueen kotisivu Luokka:Euroopan konservatiivien ja reformistien allianssi Luokka:Yhdistyneen kuningaskunnan puolueet
Demokraattinen unionistipuolue

Demokraattinen unionistipuolue (, DUP) on pohjoisirlantilainen puolue, jonka tavoitteena on pitää Pohjois-Irlanti osana Yhdistynyttä kuningaskuntaa. Ian Paisley perusti puolueen vuonna 1971. Pohjois-Irlannin pääministeri, Paul Givan, edustaa nykyään puoluetta. == Puheenjohtajat == Puheenjohtajat Vuoet Ian Paisley 1971–2008 Peter Robinson 2008–2015 Arlene Foster 2015–2021 Edwin Poots 2021 Jeffrey Donaldson 2021–virassa == Aiheesta muualla == *Millainen puolue DUP on ja mitä se ajaa? Yle, 2019 Luokka:Yhdistyneen kuningaskunnan puolueet Luokka:Pohjois-Irlannin politiikka
Kenneth Rogoff

Kenneth Saul ”Ken” Rogoff (s. 22. maaliskuuta 1953) on Kansainvälisen valuuttarahaston IMF:n entinen pääekonomisti. Hän toimii taloustieteen professorina yhdysvaltalaisessa Harvardin yliopistossa. Rogoff on Project Syndicaten kolumnisti. Rogoff pelasi nuorempana myös shakkia. Hän lopetti uransa vuonna 1980, mutta hän ehti saada suurmestarin arvonimen. == Lähteet == == Aiheesta muualla == *"The Unbound Economy:" Kenneth Rogoff's monthly op/ed series for Project Syndicate *Kenneth Rogoff's homepage at Harvard Luokka:Yhdysvaltalaiset taloustieteilijät Luokka:Yhdysvaltalaiset shakinpelaajat Luokka:Shakin suurmestarit Luokka:Vuonna 1953 syntyneet Luokka:Elävät henkilöt
Bill White

thumb|Bill White (1973) William Earl ”Bill” White (26. elokuuta 1939 Toronto – 21. toukokuuta 2017) oli kanadalainen jääkiekkoilija ja valmentaja. Hän oli NHL:n parhaita puolustajia 1970-luvulla. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Vuonna 1939 syntyneet Luokka:Vuonna 2017 kuolleet
Jarmo Hirvasoja

Jarmo Juhani Hirvasoja (s. 4. syyskuuta 1954 Oulu) on entinen suomalainen jääspeedwayajaja. Hirvasoja voitti vuonna 1990 jääspeedwayn maailmanmestaruuden ja on lajin ainoa suomalainen maailmanmestari. vuonna 1985 hän voitti lajin MM-hopeaa ja vuosina 1984 ja 1988 joukkuekilpailun MM- pronssia. Suomen-mestaruuksia Hirvasoja voitti seitsemän vuosina 1982–1991. Hirvasoja edusti Oulun Moottorikerhoa. Siviiliammatiltaan hän on putkiasentaja. Hän lopetti uransa vuonna 1996 loukkaannuttuaan sisähallikilpailuissa Berliinissä. ==Lähteet== * === Viitteet === ==Aiheesta muualla == * Luokka:Suomalaiset moottoripyöräilijät Luokka:Vuonna 1954 syntyneet Luokka:Elävät henkilöt
John Dunning

John Dunning on seuraavien henkilöiden nimi: * John Dunning (1942–2023), yhdysvaltalainen jännitys- ja tietokirjailija * John Dunning (1927–2009), englantilainen snookerpelaaja * John Dunning (1916–1991), yhdysvaltalainen elokuvaleikkaaja * John R. Dunning (1907–1975), yhdysvaltalainen fyysikko * John Barnard Dunning, yhdysvaltalainen ekologi ja lintutieteilijä * John Harry Dunning (1927–2009), englantilainen taloustieteilijä.
Satoshi Ishii

Satoshi Ishii (s. 19. joulukuuta 1986) on japanilainen vapaaottelija ja entinen judoka. Judourallaan Ishiin suurin saavutus on yli 100 kilogramman painoluokan olympiakulta Pekingin olympialaisissa 2008, missä hän voitti loppuottelussa Uzbekistanin Abdullo Tangrijevin. 2006 hän saavutti Aasian kisoissa hopeaa alle 100-kiloisissa. Vuonna 2007 hän voitti joukkuekilpailun maailmanmestaruuden sekä avoimen painoluokan kultaa Bangkokissa järjestetyissä universiadeissa. Avoimen painoluokan Japanin mestaruuden hän on voittanut vuosina 2006 ja 2008. Hän voitti alle 20-vuotiaiden maailman- ja Aasian- mestaruuden alle 100 kg:n painoluokassa 2004. Pekingin olympiakultansa jälkeen Ishii siirtyi harjoittelemaan ammattilaisena vapaaottelua, minkä johdosta hänet erotettiin Japanin judoliitosta. Hän harjoittelee myös pystyottelua sekä brasilialaista jujutsua, josta hänellä on musta vyö. == Lähteet == ==Aiheesta muualla== * AFP: Enfant terrible Ishii two-times Japanese judo Luokka:Japanilaiset judokat Luokka:Japanilaiset olympiavoittajat Luokka:Japanilaiset vapaaottelijat Luokka:Vuonna 1986 syntyneet Luokka:Elävät henkilöt
Igor Prins

Igor Prins (s. 21. lokakuuta 1966 Pärnu) on virolainen jalkapallovalmentaja ja entinen maajoukkuetason keskikenttäpelaaja. Hän toimii Viron pääsarjassa pelaavan Tallinnan Levadian päävalmentajana kaudella 2009. Pelaajaurallaan Prins voitti Neuvosto-Viron mestaruuden Kalakombinaat/MEK Pärnun pelaajana vuosina 1985 ja 1986, ja Viron Meistriliigan mestaruuden Tallinnan Lantalan riveissä vuonna 1998 sekä Levadiassa vuosina 1999 ja 2000. Viron maajoukkueessa hän pelasi urallaan 20 ottelua. Ennen Levadian päävalmentajaksi siirtymistään Tarmo Rüütlin siirryttyä Floran peräsimeen hän oli ehtinyt toimia seuran apuvalmentajana vuodesta 2003 lähtien. ==Lähteet== * Esittely Levadian sivuilla Prins, Igor Prins, Igor Prins, Igor Luokka:Elävät henkilöt
Intianpallokala

Intianpallokala (Tetraodon cutcutia) on aasialainen makean veden pallokalalaji. Se voi kasvaa 15 cm pitkäksi. Sen väri vaihtelee vihreän eri sävyissä kalan mielialan mukaan.practical Fishkeeping == Lähteet == Luokka:Pallokalat
Töppöpallokala

Töppöpallokala (Tetraodon leiurus, myös Monotrete leiurus) on kaakkoisaasialainen makean veden pallokalalaji. Se voi kasvaa 15 cm pitkäksi. Sen vatsapuoli on valkoinen, selkä vaihtelee ruskean eri sävyissä. Pyrstön lähellä on selvästi erottuva ruskea täplä. Töppöpallokala syö lihapitoista ruokaa, johon kuuluu paljon kovakuorisia äyriäisiä. Liian pehmeällä ruoalla sen hampaat kasvavat ongelmaksi asti.Pet Education == Lähteet == Luokka:Pallokalat th:ปลาปักเป้าดำ
Pohjapallokala

Pohjapallokala (Tetraodon miurus, entinen punapallokala) on afrikkalainen makean veden pallokalalaji. Sitä tavataan Kongojoen vesistössä. Se voi kasvaa 15 cm pitkäksi. Pohjapallokala on aggressiivinen muita lajeja kohtaan. Se viihtyy lähellä pohjaa, ja kaivautuu hienoon pohjahiekkaan niin että vain silmät jäävät esille. Sopiva vesi on pehmeää, hiukan hapanta ja lämpötilaltaan 24–27 °CPuffers Of The Tetraodon Family Pohjapallokala syö kaloja ja rapuja. == Lähteet == == Aiheesta muualla == *Palloshow Suomalaiset harrastajat kertovat Luokka:Pallokalat
Helsingin yliopiston Avoin yliopisto

Helsingin yliopiston Avoin yliopisto tarjoaa Helsingin yliopiston opetussuunnitelmien mukaisia opintoja lähes kaikista tiedekunnista. Opinnot ovat avoimia kaikille: ikä- tai pohjakoulutusvaatimuksia ei ole. Opettajina toimivat pääosin yliopiston omat opettajat ja opinnot voi liittää yliopistotutkintoon, jos opiskelijalla myöhemmin on tutkinnonsuoritusoikeus. Helsingin yliopisto on järjestänyt avointa yliopisto-opetusta vuodesta 1977. Avoin yliopisto on Helsingin yliopiston erillinen laitos. Avoimessa yliopistossa on noin 40 työntekijää sekä lähes 350 tuntiopettajaa. Avoimella yliopistolla on toimipisteet Helsingissä ja Lahdessa ja opetusta järjestetään myös useissa yhteistyöoppilaitoksissa eri puolilla Suomea. Avoimen yliopiston opinnot on suunniteltu niin, että ne on mahdollista suorittaa esimerkiksi työn ohessa. Verkko-opinnot voi suorittaa kokonaan etäopintoina vaikka ulkomailta. Muussakin opetuksessa hyödynnetään verkkoa erilaisilla tavoilla. Joissakin jaksoissa opiskelija voi valita, suorittaako kyseisen opintojakson esimerkiksi luentoina vai kirjatenttinä. Vuonna 2016 opiskelijoita oli yhteensä 21 920. Avoin yliopisto toteuttaa myös Helsingin yliopiston Studia Generalia -toimintaa. == Lähteet == ==Aiheesta muualla== *Helsingin yliopiston Avoin yliopisto *Studia Generalia *Avoimen yliopiston opintotarjonta Luokka:Helsingin yliopisto
Transitiivisuus

Transitiivisuus voi tarkoittaa seuraavia: * transitiivisuus, relaatioiden ominaisuus matematiikassa * transitiivisuus, kieliopissa sellainen verbin valenssi, jossa verbillä on objekti.
Transitiivisuus (kielioppi)

Transitiivisuus on verbin ominaisuus, jossa niiden valenssiin kuuluu objekti. Vastaavasti lausetta, jossa on objekti, kutsutaan transitiivilauseeksi. Joidenkin verbien, jotka tavallisesti ilmaisevat aikaansaamista tai abstraktia suhdetta, yhteydessä objekti on pakollinen. Tavallisempaa on kuitenkin, että objekti voidaan lisätä tai jättää lisäämättä riippuen siitä, halutaanko painottaa kohdetta vai itse toimintaa. ==Transitiiviset verbit== Transitiivisiin verbeihin liittyy lauseessa tavallisesti kaksi nominia, subjekti (tekijä) ja objekti (tekemisen kohde). Suomen kielessä subjektin sija on nominatiivi (päätteetön) ja objektin sija on joko akkusatiivi (päätteetön tai pääte -n), jos tekeminen kohdistuu koko asiaan, tai partitiivi (pääte takaäänteenä -a, jos sanavartalossa esiintyy takavokaali a, o tai u, tai etuäänteenä -ä, jos sanavartalossa ei esiinny takavokaaleja), jos tekeminen kohdistuu vain asian johonkin osaan. ==Intransitiiviset verbit== Intransitiivinen verbi ilmaisee tekemistä, joka ei kohdistu mihinkään kohteeseen. Kun transitiiviverbiin liittyy kaksi nominia, joista toinen on subjekti (tekijä) ja toinen objekti (tekemisen kohde), intransitiiviverbiin liittyy vain yksi nomini, joka on subjekti (tekijä). Koska suomessa ei kuitenkaan ole indoeurooppalaisille kielille tyypillistä muodollista subjektia (ruotsin det, englannin it, saksan es, ranskan il), voi subjektikin joissakin tapauksissa puuttua kokonaan. Esimerkiksi "Sataa" on joko transitiivinen verbi, jos ilmoitetaan sataako vettä vai lunta, tai intransitiivinen kun tätä ei ilmoiteta, missä tapauksessa subjekti puuttuu kokonaan. Indoeurooppalaiset kielet vaativat tässä kuitenkin muodollisen subjektin: "Sataa (vettä)" on ruotsiksi "Det regnar", englanniksi "It is raining", saksaksi "Es regnet", ranskaksi ”Il pleut” ja "Sataa lunta" on ruotsiksi "Det snöar", englanniksi "It is snowing”, saksaksi "Es schneit" ja ranskaksi ”Il neuge”. Indoeurooppalaisten kielten tämä verbi on puhtaammin intransitiivinen kuin suomen, jossa satava veden olomuoto ilmoitetaan sataa-verbiä seuraavalla partitiivilla, ja sataa on siten lähempänä transitiivi- kuin intransitiiviverbiä suomen kielessä. == Lähteet == Luokka:Kielioppi
Mike Newton

Mike Newton voi tarkoittaa seuraavia: * Mike Newton (s. 1960), brittiläinen liikemies ja kilpa-autoilija * Mike Newton, kuvitteellinen henkilö Houkutus- sarjassa
Viulukonsertto nro 1 (Bruch)

Max Bruchin (1838–1920) ensimmäinen viulukonsertto g-molli, op. 26, on eräs romantiikan aikakauden tunnetuimmista konsertoista viululle. Konsertto sai kantaesityksensä 24. huhtikuuta 1866, mutta säveltäjä ei ollut tyytyväinen, vaan ryhtyi työstämään teoksestaan uutta versiota. Uusi versio sai kantaesityksensä 5. tammikuuta 1868. Kapellimestarina oli silloin Carl Martin Reinthaler toisin kuin ensimmäisen version kantaesityksessä, jota Bruch itse oli johtanut. Bruch sai konserton uudistamisessa apua viulisti Joseph Joachimilta, jolle hän myös omisti konserton. Bruchin ensimmäinen viulukonsertto jakautuu kolmeen osaan: *1. Vorspiel (Allegro moderato) *2. Adagio *3. Finale (Allegro energico - Stringendo poco a poco - Presto) Useat kuuluisat viulistit ovat tehneet esityksiä ja levytyksiä Bruchin ensimmäisestä viulukonsertosta. Heidän joukossaan ovat Itzhak Perlman, Kyung-wha Chung ja Salvatore Accardo. Bruch sävelsi kaikkiaan kolme viulukonserttoa, vaikkakin vain ensimmäinen on noussut klassikon asemaan. Konsertoista toinen (1878) ja kolmas (1891) ovat molemmat d-mollissa. Luokka:Max Bruchin teokset Luokka:Viulukonsertot Luokka:1860-luvun musiikkiteokset
Surfin’ U.S.A.

Surfin’ U.S.A. on The Beach Boysin toinen studioalbumi. Albumi julkaistiin 25. maaliskuuta 1963 ja se muodostui yhtyeen läpimurtolevyksi. Surfin’ U.S.A. nousi Billboard 200 -musiikkilistan sijalle 11. ja Britannian albumilistan sijalle 17. Albumin nimikkosingle ”Surfin’ U.S.A.” nousi Billboard Hot 100 -listalla kolmanneksi. Nimikkokappaleensa myötä albumi oli The Beach Boysin ensimmäinen suurmenestys, ja se toi esiin Brian Wilsonin kasvavat kyvyt lauluntekijänä ja laulusovitusten tekijänä. Täyteläisempi, The Beach Boysille ominainen laulusoundi saatiin uusien päällekkäisäänitystekniikoiden avulla. Kuten esikoisalbumi Surfin’ Safari, Surfin’ U.S.A. on merkitty Nick Venetin tuottamaksi, mutta todellisena tuottajana on pidetty Brian Wilsonia. Nimikkolaulu ”Surfin’ U.S.A.”, joka oli merkitty Brian Wilsonin nimiin, on lähes nuotilleen kopio Chuck Berryn kappaleesta ”Sweet Little Sixteen”. Berry sai myöhemmin oikeuden päätöksellä kappaleen tekijänoikeudet nimiinsä. Lisäksi laulun sanoitus tuntuisi saaneen vaikutteita Bobby Rydellin vuoden 1959 hitistä ”Kissin’ Time” (jossa mainitaan useita Yhdysvaltain kaupunkeja), jonka melodia taasen muistuttaa melko tavalla ”Sweet Little Sixteeniä”. Albumin 12 kappaleesta viisi on instrumentaaleja. ”Stoked” on ensimmäinen Brian Wilsonin säveltämä instrumentaali The Beach Boysille. Instrumentaali ”Surf Jam” on ensimmäinen kappale, jonka tekijäksi on merkitty tuolloin 16-vuotias Carl Wilson. == Merkittäviä laulusuorituksia == Vaikka nimikappale saavuttikin albumin suurimman huomion, sillä on myös muita merkittäviä lauluja. ”Farmer’s Daughter” oli ensimmäinen Brian Wilsonin falsetissa laulama kappale ja sitä Fleetwood Mac esitti myöhemmin vuonna 1980 livenä. ”Lonely Sea” (joka jäi yli Surfin’ Safarin sessioista ja on ensimmäinen Wilsonin yhdessä Gary Usherin kirjoittama kappale) on varhaisin esimerkki Brian Wilsonin melankolisesta puolesta. Nimikkosingle ”Surfin’ U.S.A.” oli The Beach Boysin ensimmäinen iso hitti ja sen auttamana albumi myi kultaa Yhdysvalloissa. == Kansikuva == Kansikuvan otti taiteilija-valokuvaaja-lainelautailija John Severson tammikuussa 1960. Kuvassa kalifornialaislähtöinen lainelautailija Leslie Williams lautailee talvisella aallolla Havaijin Sunset Beachillä. Alun perin kuva oli tarkoitettu Seversonin Surfer-lehden kansikuvaksi, mutta alkuperäinen negatiivi vaurioitui värierottelussa eikä kuvaa voitu painaa. Kun Capitol Records tiedusteli sopivaa kuvaa albumiin, Severson korjasi alkuperäisen kuvan ja myi sen levy-yhtiölle. == Kappaleet == === Vuoden 2001 uudelleenmasteroitu versio === Vuonna 2001 Surfin’ U.S.A. julkaistiin CD:nä uudelleenmasteroituna yhdessä Surfin’ Safarin kanssa. Levyllä on mukana bonuskappaleina ”Cindy, Oh Cindy”, ”The Baker Man” ja ”Land Ahoy”. == Muusikot == * Brian Wilson – laulu, basso, koskettimet * Mike Love – laulu, saksofoni * Dennis Wilson – laulu, rummut * Carl Wilson – laulu, soolokitara * David Marks – komppikitara == Arvostelut == * AllMusic: == Lähteet == Luokka:The Beach Boysin albumit Luokka:Vuoden 1963 albumit
Arto Uimonen

Arto Uimonen (s. 7. tammikuuta 1958 Valkeakoski) on suomalainen entinen jalkapalloilija ja jalkapallovalmentaja. Keskikenttällä ja hyökkääjänä pelannut Uimonen nousi Valkeakosken Hakan edustusmiehistöön ensi kerran kaudella 1974. Hän pelasi Hakassa vuoteen 1979 asti ja voitti seurassa sekä mestaruuden että Suomen cupin kaudella 1977. Uimonen siirtyi seuraavaksi Tampereen Ilvekseen, jossa hän pelasi kaikkiaan 11 kautta käyden välissä yhden vuoden Lahden Reippaassa. Uimonen saavutti Ilveksessä mestaruuden 1983 ja Suomen cupin voiton 1990. Uimonen pelasi uransa aikana 376 pääsarjaottelua, jolla hän sijoittuu pelattujen otteluiden tilastossa sijalle 15. Uimonen kuului nuorisomaajoukkueiden vakiopelaajiin ja hän oli mukana voittamassa Suomelle hopeaa alle 19-vuotiaiden EM-kisoissa vuonna 1975. Uimonen ei onnistunut vakiinnuttamaan täysin paikkaansa miesten maajoukkueessa, mutta hänelle kertyi kuitenkin yhteensä 20 maaottelua. Pelaajauran jälkeen Uimonen toimi Hakan apuvalmentajana ja Ilveksen päävalmentajana. Arto Uimosen pojat, Valtteri ja Verneri, pelaavat nykyisin Tampere Unitedissa. http://ilvesedustus.com/index.php?mact=News,cntnt01,detail,0&cntnt01articleid;=670&cntnt01origid;=53&cntnt01returnid;=53 == Lähteet == * === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1958 syntyneet Luokka:Elävät henkilöt
Surfer Girl

Surfer Girl on The Beach Boysin kolmas studioalbumi ja heidän toinen vuonna 1963 ilmestynyt albumi. Albumi julkaistiin 23. syyskuuta 1963. Tämä oli ensimmäinen albumi, jolla tuotantovastuu oli virallisestikin annettu Brian Wilsonille. Tässä asemassa Wilson pysyi aina Smile-projektin loppuun vuonna 1967. Surfer Girl nousi sijalle seitsemän Yhdysvaltain albumilistalla. Britanniassa albumi julkaistiin keväällä 1967 ja se nousi sijalle 13. Vuoden 2001 CD-uudelleenjulkaisulla Surfer Girl julkaistiin yhdessä Shut Down Volume 2:n kanssa. Jälkimmäinen on The Beach Boysin viides albumi – poikkeava julkaisujärjestys johtuu siitä, että tällöin vältyttiin kappaleiden ”Little Deuce Coupe”, ”Our Car Club”, ”Shut Down” ja ”409” tuplajulkaisulta, sillä nämä ovat neloslevyllä Little Deuce Coupe. Nimikkosingle ”Surfer Girl” nousi Yhdysvaltain listoilla seitsemänneksi. Se oli ensimmäinen Brian Wilsonin säveltämä kappale 19-vuotiaana käyttäen apunaan laulua ”When You Wish Upon a Star”. Balladina se oli riskivalinta avaussingleksi, mutta sen selvästi korkea laatu painoi enemmän kuin potentiaaliset kaupalliset riskit. Singlen B-puoli ”Little Deuce Coupe” nousi Yhdysvaltain listoilla viidenneksitoista ja on yhtyeen parhaiten menestynyt B-puoli. Se jatkoi myös yhtyeen linjaa, jossa A-puolelle sijoitettiin lainelautailuaiheinen kappale ja B-puolelle autoaiheinen laulu. Albumin kappaleista ”Catch a Wavella” Mike Loven sisko Maureen soitti harppua. ”The Surfer Moon” on ensimmäinen The Beach Boys -kappale, jolla oli jouset. Vaikka Surfer Girlillä oli kevyempääkin materiaalia (kuten ”South Bay Surfer”, ”Boogie Woodie”) niin se sisälsi muun muassa luultavasti ensimmäisen Brian Wilsonin henkilökohtaisen kappaleen (”In Your Room”) ja oli iso taiteellinen harppaus eteenpäin The Beach Boysilta. South Bay Surferin yhdeksi tekijäksi oli merkitty Al Jardine, joka palasi Beach Boysiin kesällä 1963. == Albumin kansikuva == Albumin kansikuva on samoista vuoden 1962 valokuvaussessioista kuin esikoisalbumin Surfin’ Safari kansi. Kuvassa ovat vasemmalta oikealle Dennis Wilson, David Marks, Carl Wilson, Mike Love ja Brian Wilson. Kuvan otti Capitolin valokuvaaja Kenneth Veeder Paradise Cove -rannalla Malibun pohjoispuolella. == Kappaleet == === 2001 uudelleenmasteroitu versio === Uudelleenmasteroitu CD-versio julkaistiin vuonna 2001 yhdessä Shut Down Volume 2.n kanssa. Ylimääräisinä kappaleina oli ”Fun, Fun, Fun” (monoversio), ”In My Room” (saksankielinen versio) ja ”I Do”. == Singlet == # ”Surfer Girl” / ”Little Deuce Coupe” (Capitol 5009), 22. heinäkuuta 1963 US #7 (”Little Deuce Coupe” US #15). # ”In My Room" / ”Be True to Your School” US #23 == Arvostelut == * AllMusic: == Lähteet == Luokka:The Beach Boysin albumit Luokka:Vuoden 1963 albumit
Gil Birmingham

Gil Birmingham (13. heinäkuuta 1966 San Antonio, Texas) on yhdysvaltalainen näyttelijä. Hän on esiintynyt monissa TV-sarjoissa, kuten Veronica Marsissa. Buffy, vampyyrintappajassa hän oli mukana sen toisella tuotantokaudella jaksossa Inkamuumio. Vuonna 2008 hän oli mukana elokuvassa Twilight – Houkutus, jossa hän esitti Billy Blackia. Elokuva perustuu Stephenie Meyerin luoman samannimisen kirjasarjan ensimmäiseen osaan Houkutus. Hän jatkoi Billyn roolissa sarjan toiseen osaan Uusikuuhun perustuvassa elokuvassa Twilight – Uusikuu (2009) ja sarjan kolmanteen osaan Epäilykseen perustuvassa elokuvassa Twilight – Epäilys (2010). == Filmografia == Vuosi Suomenkielinen nimi Alkuperäinen nimi Rooli Laji Huomioita 1986 Riptide Riptide Cop TV-sarja 1 jakso 1987 Viinitila Falcon Crest Falcon Crest TV-sarja 1 jakso Naapurissa kummittelee 2 House 2: The Second story Soturi Elokuva 1996 Jaguaari Jaguar, Le Elokuva 1997 Dr. Quinn, Medicine Woman Dr. Quinn, Medicine Woman Urhea mies TV-sarja 1 jakso Night Man Night Man Vargas TV-sarja 1 jakso Buffy, vampyyrintappaja "Buffy the Vampire Slayer Perulainen mies TV-sarja 1 jakso Command & Conquer: Tiberian Sun Command & Conquer: Tiberian Sun Vaaniva aave Elokuva 1999 The Wild Thornberrys The Wild Thornberrys' Jimin isä TV-sarja 1 jakso 2001 The Doe Boy The Doe Boy Manny Deadmarsh Elokuva V.I.P V.I.P Roland TV-sarja 1 jakso Eron lait Family Law Bernard TV-sarja 1 jakso 2002 Body & Soul Body & Soul Oz TV-sarja 8 jaksoa 2003 The Lone Ranger The Lone Ranger One Horn TV-elokuva DreamKeeper DreamKeeper Sam Elokuva Gentle Ben 2 Gentle Ben 2: Danger on the Mountain Pete Elokuva 2005 Tartuntavaara Medical Investigation Walter Shepard TV-sarja 1 jakso Into the West Into the West Dogstar TV- minisarja Love's Long Journey Love's Long Journey Sharp Claw Elokuva 2006 Veronica Mars Veronica Mars Leonard Lobo TV-sarja 2 jaksoa Charmed Charmed Intialainen pomo TV-sarja 1 jakso End of the Spear - keihään kärki End of the Spear Moipa Elokuva 2007 Cosmic Radio Cosmic Radio Heimoneuvoston päällikkö Elokuva 2008 Twilight – Houkutus Twilight Billy Black Elokuva California Indian California Indian Chi Thomas Elokuva Turok: Son of Stone Turok: Son of Stone Nashoba Elokuva Ääni 2009 Muodon vuoksi Nip/Tuck Shamaani TV-sarja 1 jakso Love Ranch Love Ranch Sheriffi Cortez Elokuva Twilight – Uusikuu The Twilight Saga: New Moon Billy Black Elokuva 2010 Twilight – Epäilys The Twilight Saga: Eclipse Billy Black Elokuva 2011 Rango Rango Wounded Bird (Haavoittunut Lintu) Elokuva 2017 Transformers: Viimeinen ritari Transformers: The Last Knight Sherman Elokuva Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
All Summer Long

All Summer Long on The Beach Boysin kuudes studioalbumi ja yhtyeen toinen vuonna 1964 ilmestynyt albumi. The Beatlesin johtaman britti-invaasion jälkimainingeissa nauhoitettu levy merkitsi käännekohtaa The Beach Boysin ja lauluntekijä Brian Wilsonin uralla. All Summer Long nousi Yhdysvaltain listaneloseksi. Neljä albumin kappaleista julkaistiin myös EP-levynä Four by The Beach Boys. == Albumin historiaa == Helmikuun alussa 1964 Brian Wilsonin intensiivisen sävellyskauden tuloksena syntyivät muun muassa kappaleet ”I Get Around”, ”All Summer Long”, ”Wendy” ja ”Girls on the Beach”. Beach Boysit äänittivät lauluosuutensa 21-vuotiaan Brian Wilsonin tuottamien, sessiomuusikoiden soittamien instrumentaalipohjien päälle. ”I Get Around” julkaistiin pari kuukautta ennen albumia singlenä ja siitä tuli yhtyeen ensimmäinen listaykkönen Yhdysvalloissa. Se oli myös yhtyeen ensimmäinen Top10-hitti Britanniassa (listaseitsemäs). Albumi julkaistiin heinäkuussa 1964 ja se nousi listaneloseksi Yhdysvalloissa. All Summer Long merkitsi myös muutosta yhtyeen sisäisissä suhteissa. Wilsonien isä ja yhtyeen manageri Murry Wilson oli dominoinut vuosia veljeksiä ja heidän tekemisiään, mutta tämä albumi merkitsi käännekohtaa suhteessa. ”I Get Aroundin” äänitysten aikaan yhtye erotti hänet managerin tehtävistä. == Albumin kansi == Kesäisessä levynkannessa on värikkäiden valokuvien muodostama fotomontaasi. Valokuvien ottajiksi on merkitty aiempia kansikuvia ottaneet Kenneth Veeder ja George Jerman, mutta on jäänyt epäselväksi kuka otti etukannen värikuvat ja takakannen mustavalkoiset studiokuvat. Kuvat on otettu samalla Malibun pohjoispuolisella Paradise Cove -rannalla kuin Surfin’ Safarinkin kansi. Hiekalla on kuvattu vain neljää yhtyeen jäsentä (Brian, Carl, Dennis ja Mike) yhdessä kahden tytön kanssa. Al Jardine oli kuvauspäivänä flunssassa ja hänen kuvansa ovat myöhemmältä päivältä. Albumin ensimmäisessä painoksessa kappale ”Don't Back Down” oli kannessa väärinkirjoitettuna ”Don't Break Down”. ==Kappaleet== === Vuoden 2001 uudelleenjulkaisu === All Summer Long julkaistiin uudelleenmasteroituna CD-levynä yhdessä Little Deuce Coupen kanssa vuonna 2001. CD sisältää ylimääräiset kappaleet ”Be True To Your School” (single-versio), ”All Dressed Up for School”, ”Little Honda” (vaihtoehtoinen versio) ja ”Don’t Back Down” (vaihtoehtoinen versio). == Single == * ”I Get Around” / ”Don’t Worry Baby” (jälkimmäinen albumilta Shut Down Volume 2) (Capitol 5174). ”Don’t Worry Baby” nousi toukokuussa 1964 Yhdysvaltain listoilla sijalle 24. == Lähteet == Luokka:Vuoden 1964 albumit Luokka:The Beach Boysin albumit
Järvi (sukunimi)

Järvi on Suomessa ja Virossa esiintyvä esiintyvä sukunimi. Tunnettuja Järvi- nimisiä henkilöitä: *Ade Järvi (1888–1919), suomalainen jääkärivänrikki *Annukka Järvi (oik. Anna-Maija Järvi-Herlevi, s. 1959), suomalainen nuortenkirjailija, vapaa toimittaja ja luovan kirjoittamisen opettaja *Antti Järvi (s. 1977), suomalainen toimittaja ja tietokirjailija *Elisa Järvi (s. 1976), suomalainen pianisti ja musiikin tohtori *Hanna Järvi ( o.s. Vihijärvi, 1882–1964), suomalainen kirjailija *Harri Järvi (1939–2019), suomalainen jalkapalloilija *Iiro Järvi (s. 1965), suomalainen jääkiekkoilija *Jorma Järvi (1908–1962), suomalainen arkkitehti, Toivo Järven poika *Jorma Järvi (1925–2001), suomalainen vuorineuvos *Juho Järvi (1869–1921), suomalainen poliisi *Juho Sefanias Järvi (1894–1952), suomalainen kirkkoherra *Jyrki Järvi (s. 1966), suomalainen kilpapurjehtija, arkkitehti Jorma Järven poika *K. A. Järvi (1869–1942), suomalainen kirjailija *Kristjan Järvi (s. 1972), virolainen kapellimestari, Neeme Järven poika *Lauri Järvi (1901–1981), suomalainen Kokoomuksen kansanedustaja *Leena Järvi, suomalainen meteorologian tutkija ja professori *‎Maria Järvi (oik. Elsa Maria Järvinen, 1926–1989), suomalainen kirjailija *Matti Järvi (1868–1935), suomalainen opettaja ja tietokirjailija *‎Matti Järvi (s. 1932), suomalainen kolmiloikkaaja *Mikael Järvi (s. 1977), suomalainen salibandyn pelaaja *Neeme Järvi (s. 1937), virolainen kapellimestari *Okko Järvi (s. 1996), suomalainen koripalloilija *Olavi Järvi (1918–1994), suomalainen päätoimittaja *Osmo Järvi (1911–2000), suomalainen patologian tutkija, Toivo Järven poika *Paavo Järvi (s. 1962), virolainen kapellimestari, Neeme Järven poika *Pentti Järvi (1928–2020), suomalainen yritysjohtaja, teollisuusneuvos *Raivo Järvi (Onu Raivo, 1954–2012), virolainen poliitikko *Sami Järvi (Sam Lake, s. 1970), suomalainen videopelikäsikirjoittaja *Sari Järvi (s. 1959), suomalainen seitsenottelija *Teet Järvi (s. 1958), virolainen sellisti *Timo Järvi (s. 1942), suomalainen matemaatikko ja professori, Osmo Järven poika *Toivo Järvi (1877–1960), suomalainen kalabiologi *Topi Järvi (s. 1993), suomalainen jalkapalloilija *Tyyne Järvi (myöh. Sjöblad, 1896–1929), suomalainen uimari *Ulla Järvi (s. 1962), suomalainen toimittaja ja terveysviestinnän tutkija *Valto Järvi (1906–1987), suomalainen pesäpalloilija ja pesäpallovaikuttaja
L’amico Fritz

L’amico Fritz on Pietro Mascagnin (1863–1945) säveltämä kolminäytöksinen ooppera. Se sai kantaesityksensä Roomassa 31. lokakuuta 1891. Gustav Mahler johti oopperan esityksen Hampurissa 16. tammikuuta 1892. L’amico Fritzin libretisti oli P. Suardon alias Nicola Daspuro.Mascagni.org Italiankielinen libretto pohjautuu Émile Erckmannin ja Alexandre Chatrianin romaaniin L’ami Fritz (1864). L’amico Fritz on Mascagnin tunnetuimpia teoksia, mutta ei yhtä usein kuultu kuin sitä edeltänyt ooppera, verismin merkkiteos Cavalleria rusticana (1890). Cavalleria rusticanasta poiketen L’amico Fritz on koominen ooppera. == Henkilöt == * Fritz Kobus (tenori) * Suzel (sopraano) * Beppe (mezzosopraano) * Federico (tenori) * Hanezò (basso) * David (baritoni) * Caterina (sopraano) == Lähteet == Luokka:Italiankieliset oopperat Luokka:Pietro Mascagnin teokset Luokka:1890-luvun musiikkiteokset
Surfer Girl (kappale)

The Beach Boysin Surfer Girl on Brian Wilsonin säveltämä ja laulama balladi vuodelta 1963. Kappale on Brian Wilsonin uran ensimmäisiä sävellyksiä, vaikka se julkaistiin vasta samannimisellä, yhtyeen kolmannella levyllä. Kyseessä on myös ensimmäinen Beach Boysin laulu, jonka tuottajaksi on virallisesti merkitty Brian Wilson. Tästä eteenpäin aina 1960-luvun loppupuolelle saakka Brian toimi yhtyeen taiteellisena johtajana. Luokka: The Beach Boysin kappaleet Luokka: Vuoden 1963 kappaleet
In My Room

”In My Room” on yhdysvaltalaisen The Beach Boys -yhtyeen kappale, joka ilmestyi vuoden 1963 albumilla Surfer Girl ja myöhemmin samana vuonna Be True to Your School -singlen B-puolena. Kappaleen kirjoittivat Brian Wilson ja Gary Usher. Rolling Stone -lehden julkaisemassa listauksessa ”In My Room” sijoittui kaikkien aikojen 212. parhaaksi musiikkikappaleeksi. == Lähteet == Luokka: The Beach Boysin kappaleet Luokka: Vuoden 1963 kappaleet
William Barrett (filosofi)

William C. (Christopher) Barrett (30. joulukuuta 1913 New York – 8. syyskuuta 1992 Tarrytown, New Yorkhttps://www.encyclopedia.com/humanities/encyclopedias- almanacs-transcripts-and-maps/barrett-william-christopher) oli filosofian professori New Yorkin yliopistossa. Tohtorin tutkinnon hän suoritti Columbian yliopistosta. Partisan Review ja The Atlantic Monthly olivat hänen toimittamiaan aikakauslehtiä. Barrett oli tunnettu filosofian popularisoija ja teki muun muassa teoksen Irrational Man: A Study in Existential Philosophy. Kirjassaan The Illusion of Technique hän kertoo keskeisimmistä ajatuksistaan. ==Julkaisuja== *What Is Existentialism? (1947), Partisan Review, 1964 Random House edition: ISBN 0-394-17388-0 *Irrational Man: A Study in Existential Philosophy (1958), Doubleday, Anchor Books paperback (1962): ISBN 978-0-385-03138-7 *Philosophy in the Twentieth Century (1962), four volumes, William Barrett and Henry D. Aiken, editors, Random House *Time of Need: Forms of Imagination in the Twentieth Century (1972), Harper Bros. ISBN 0-06-131754-3 *The Illusion of Technique: A Search for Meaning in a Technological Civilization (1979), Doubleday, ISBN 978-0-385-11202-4 *The Truants: Adventures Among the Intellectuals (1982), ISBN 978-0-385-17328-5 *Death of the Soul: From Descartes to the Computer (1986), Doubleday, ISBN 978-0-385-17327-8 == Lähteet == ==Aiheesta muualla== *Biography (Anova.org) Luokka:Yhdysvaltalaiset professorit Luokka:Yhdysvaltalaiset filosofit Luokka:Vuonna 1913 syntyneet Luokka:Vuonna 1992 kuolleet
Don’t Worry Baby

Don’t Worry Baby on The Beach Boysin kappale vuodelta 1964. Se julkaistiin I Get Around -singlen B-puolena. Kappaleen esikuvaksi Brian Wilson on maininnut The Ronettesin klassikon, Be My Baby, jota Don’t Worry Babyn sävellys osittain mukailee. Myöhemmin Ronettes teki itse cover-version Don’t Worry Baby -kappaleesta. Muita tunnettuja versioita laulusta ovat The Whon rumpalin Keith Moonin levytys sekä Billy Joelin liveversio Brian Wilsonin juhlakonsertissa vuonna 2001. John Lennon lainasi Don’t Worry Babyn säkeistön melodiaa soolouransa kappaleeseen (Just Like) Starting Over. Kappaleesta oman versionsa ovat levyttäneet myös The Tokens ja Bay City Rollers. Luokka: The Beach Boysin kappaleet Luokka: Vuoden 1964 kappaleet
Kontrafagottikonsertto (Aho)

Kontrafagottikonsertto on yksi Kalevi Ahon lukuisista konsertoista. Soolosoittimena kontrafagotti on hyvin harvinainen. Teoksen tilasi Aholta yhdysvaltalainen kontrafagotisti Lewis Lipnick. Kantaesitys oli Bergenissä 23. helmikuuta 2006. Bergenin filharmonikkoja johti Andrew Litton ja solistina oli teoksen tilaaja. Konserton Suomen-ensiesitys oli Aboa Musica -tapahtumassa 9. maaliskuuta 2006. Turun filharmonista orkesteria johti Pertti Pekkanen ja solistina oli jälleen Lipnick. Ahoa ennen kontrafagottikonserton oli säveltänyt Gunther Schuller jo 1970-luvulla. Schullerinkin teos syntyi Lewis Lipnickin aloitteesta.Kuopion kaupunginorkesteri Koska kontrafagotin perinteinen ääniala ei riitä Ahon teoksen esittämiseen, sitä varten tarvitaan erityinen Yhdysvalloissa tuotettu malli. BIS Records julkaisi Ahon kontrafagottikonsertosta levytyksen vuonna 2007. Samalla levyllä on Ahon tuubakonsertto. == Lähteet == Luokka:Kalevi Ahon teokset Luokka:Konsertot
Disaster Monitoring Constellation

Disaster Monitoring Constellation (DMC) on pienten kaukokartoitussatelliittien konstellaatio, joka on toteutettu 2000-luvun alussa useisen maiden yhteistyönä englantilaisen Surrey Satellite Technology -yhtiön (SSTL) toimiessa vetävänä tahona. Tässä ohjelmassa on kehitetty kaukokartoitussatelliitteja useille uusille ja vanhoille avaruusmaille * Algeria * Nigeria * Turkki * Englanti * Kiina. Kyseessä on valtioiden välinen organisaatio, jona varten on perustettu SSTL:n omistama yhtiö DMC International Imaging. Vuonna 2009 ESA rahoittaa englantilaiselle taholle tutkimuksen Indonesian metsistä http://www.spacemart.com/reports/DMCii_Satellite_Imaging_Monitors_Indonesian_Forests_999.html Kesäkuussa Kiina tilasi kolme DMCii-satelliittia SSTL-yhtiöltä 110 miljoonan punnan hintaan. http://www.spacedaily.com/reports/DMCii_signs_landmark_satellite_imaging_deal_with_Chinese_company_999.html Satelliitit * AlSAT-1 (Algeria), laukaisu marraskuussa 2002. * BilSAT (Turkki), missio päättyi paristovaurioon elokuussa 2006 http://www.bilten.metu.edu.tr/bilsat/en/root/ BilSAT News, retrieved 23.7.2007. * NigeriaSAT-1 (Nigeria) * UK-DMC (Englanti), laukaisu syyskuussa 2003. * Beijing-1 (Kiina), laukaisu lokakuussa 2005. * UK-DMC 2, laukaisu 29.7.2009 ==Lähteet== ==Aiheesta muualla== *Surrey Satellite Technology Ltd *International Charter for Space and Major Disasters *DMC International Imaging *Description of the Disaster Monitoring Constellation from the Computerworld Honors Awards *Description of the Disaster Monitoring Constellation from the Earth Observation Portal Luokka: Kaukokartoitussatelliitit
I Just Wasn’t Made for These Times

"I Just Wasn't Made for These Times" on The Beach Boysin Pet Sounds -levyn yhdestoista laulu. Kappaleessa Brian Wilson käytti ensimmäistä kertaa popmusiikin historiassa elektronista theremin-soitinta. Vain hieman myöhemmin hän hyödynsi samaista instrumenttia Good Vibrationsissa. Luokka: The Beach Boysin kappaleet Luokka: Vuoden 1966 kappaleet
Pac-Man (hahmo)

Pac-Man on Toru Iwatanin luoma pelihahmo, joka esiintyy enimmäkseen kolikkopeleissä. Hahmo esiintyi ensimmäistä kertaa kolikkopelissä Pac-Man. Pac-Manin yleisin päävihollinen on Ghost Gang, joka koostu neljästä haamusta: Blinky, Pinky, Inky ja Clyde (), jotka toisinaan ovat Pac-Manin liittolaisia. == Muissa medioissa == * Pac-Man on pelattava hahmo Mario Kart -pelisarjan peleissä Mario Kart Arcade GP ja Mairo Kart Arcade GP 2. * Pac-Man on pelattavana hahmona myös Super Smash Bros. -pelisarjan peleissä Super Smash Bros. for Nintendo 3DS & Wii U ja Super Smash Bros. Ultimate. == Huomautukset == == Lähteet == Luokka:Videopelien supersankarit Luokka:Pac-Man
Oikeusjuttu

Oikeusjuttu eli juttu on tuomioistuimen tutkittavaksi ja ratkaistavaksi viety asia. Jutun lykkäys tarkoittaa asian käsittelyn siirtämistä myöhemmin pidettävään istuntoon, jonka ajankohdan tuomioistuin määrää. Siirrosta päättää tuomioistuin ja tavallisesti juttu jatkuu siitä, mihin edellisessä tilaisuudessa päästiin. Jutun lykkäys on eri asia kuin käsittelyn keskeyttäminen, joka tarkoittaa saman istunnon jatkamista myöhemmin. Ennen vuoden 1993 oikeudenkäyntimenettelyn uudistusta juttujen lykkäykset olivat yleisiä. Nykyään jutun esivalmistelu pyritään suorittamaan yhdessä istunnossa, samoin pääkäsittely, ja juttuja lykätään vain erityistapauksissa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palstat 126–127 Jutun palauttaminen tarkoittaa, että muutoksenhakutuomioistuin ei ota asiaa käsiteltäväkseen, vaan palauttaa sen takaisin alemmalle tuomioistuimelle. Palauttaminen voi perustua menettelyvirheeseen, esimerkiksi jonkun kuulematta jättämiseen, tai muutoksenhakuun liittyviin uusiin selvityksiin tai jutun ratkaisemiseen puutteellisten selvitysten perusteella. Joskus tapahtuu niin, että ylempi tuomioistuin ratkaisee korvausvelvollisuuden, mutta palauttaa jutun korvausten määrän osalta. Mikäli tuomioistuin voi itse korjata puutteen, ei palauttaminen ole tarpeen. Oikeudenkäyntiuudistus vähensi palauttamisia, sillä näyttö pitää nykyisin hankkia huolellisemmin ja uuden näytön esittämistä ylemmälle tuomioistuimelle on rajoitettu.Encyclopædia iuridica fennica, osa IV palsta 128 Ennen oikeudenkäyntiuudistusta käräjien aloitusrituaaliin kuului juttujen jakaminen eri istuntopäiville ja vasta silloin käräjille haastetut ja heidän asiamiehensä saivat tietää jutun käsittelypäivän. Oikeuden puheenjohtaja teki juttujaon jälkeen ensimmäisen päivän juttulistan, joka kiinnitettiin istuntosalin oveen tai muualle eteistiloihin.Encyclopædia iuridica fennica, osa VII palsta 660 == Lähteet == == Aiheesta muualla == Luokka:Prosessioikeus ca:Judici (dret) cs:Žaloba nl:Eis sk:Žaloba
Edusmiehyys

Edusmiehyys tarkoittaa Suomessa erityisesti aiemmin vallinnutta aviomiehen laissa säädettyä oikeutta ja velvollisuutta edustaa oikeustoimissa vaimoaan.Nykysuomen sanakirja, WSOY 1951–1961 Aviomies hallitsi vaimon omaisuutta, edusti häntä tuomioistuimissa ja viranomaisten luona sekä toimi vaimon puolesta kolmanteen henkilöön nähden.Uusi tietosanakirja, Tietosanakirja oy 1960–1966 Laajemmin ymmärrettynä edusmies saattoi toimia esimerkiksi holhouksen alaisen, lapsen, osakkeenomistajan tai jonkin ryhmän edustajana. Edusmiehyys periytyi keskiajan yhteiskuntajärjestyksestä, jossa mies oli yleensä kaikissa oikeustoimissa vaimonsa ja lastensa edusmies.Otavan iso tietosanakirja, Otava 1960–1965 Suomessa naimisissa olevan naisen itsenäisyyden puuttuminen oikeudellisissa asioissa jatkui vuoden 1930 alkuun saakka, jolloin aviomiehen edusmiehyys päättyi nykyisen avioliittolain tullessa voimaan. Naimattoman naisen oikeudellinen täysivaltaisuus alkoi 1864, jolloin naittajanvalta poistettiin. Vuonna 1889 annettiin laki aviopuolisoiden omaisuus- ja velkasuhteista, ja 1906 naiset saivat äänioikeuden ja vaalikelpoisuuden.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palsta 352 ==Lähteet== Luokka:Perheoikeus Luokka:Oikeushistoria
Jyrki Rovio

Jyrki Rovio (s. 4. maaliskuuta 1968 KuopioJyrki Rovio urheilusuomi.fi- sivustolla) on suomalainen jalkapalloilija. Hän oli pelipaikaltaan maalivahti. Rovio pelasi Veikkausliigassa 275 ottelua ja niissä 87 nollapeliä. Hän on toiseksi eniten liigaotteluita pelannut maalivahti. Vanha Mestaruussarja mukaan lukien Rovio pelasi kaikkiaan 304 pääsarjaottelua. Hän teki pääsarjaurallaan myös yhden maalin. Rovio edusti pääsarjatasolla KuPSia vuosina 1985–1990 ja 2001–2002, Kuusysiä vuosina 1991–1994, Interiä vuosina 1996–1997 sekä Jazzia vuosina 1998–2000. Hän voitti Suomen Cupin KuPSin riveissä vuonna 1989 ja Suomen-mestaruuden Kuusysin riveissä vuonna 1991. Rovio on valittu Veikkausliigan legendaksi. Hänen poikansa Topias Rovio on Porin Ässissä pelaava jääkiekkomaalivahti. == Lähteet == == Aiheesta muualla == *Legenda muistelee Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Veikkausliigan legendat Luokka:Vuonna 1968 syntyneet Luokka:Elävät henkilöt
Tuula Saarto

Tuula Kaarina Saarto (14. helmikuuta 1942 Helsinki – huhtikuu 2018)https://www.is.fi/kotimaa/art-2000005686445.html oli suomalainen kirjailija. Tuula Saarto oli naimisissa 1959–1967 romanitaustaisen liikemiehen Allan Hagertin kanssa. Heidän häänsä keväällä 1959 olivat omansa aikansa merkkitapahtuma ja niitä seuraamaan kertyi tuhansia katselijoita Helsingin Senaatintorille. Liitto päättyi avioeroon 1967, mutta myöhemminkin Saarto kuvasi teoksissaan romanikulttuuria. Hän kirjoitti myös appensa Kalle Hagertin elämäkerran 1976. Saarto sai valtion nuorisokirjallisuuspalkinnon 1973. == Teoksia == * Yön jälkeen, romaani. Otava 1968 * Omat ympyrät, romaani. Otava 1970 * Jussi, nuortenkirja. Otava 1972 * Suljetut ovet. Otava 1972 * Punaisten kukkien maa, romaani. Otava 1973 * Kohtaus Venetsiassa, romaani. Otava 1974 * Ja elämä on rakkaus. Otava 1975 * Vain viikon kukkivat mantelipuut. Otava 1975 * Kalle Hagert, legenda jo eläessään. WSOY 1976 * Kosketus, romaani. Otava 1976 * Rakkauden ja vihan saari, romaani. Otava 1976 * Junnu, nuortenkirja. Otava 1977 * Paluu menneeseen. Otava 1977 * Rottasota. Otava 1977 * Kuin tulen läpi. Otava 1978 * Sudenkuoppa. Otava 1979 * Tulen lapset, auringon lapset, 1. osa. Otava 1979 * Tulen lapset, auringon lapset, 2. osa. Otava 1980 * Auringon saari. Kolmiokirja, Oulu 1981 * Bänät. Otava 1981 * Maria egyptiläinen. Kirjapaja 1981 * Yli kivisen kuilun. Kirjapaja 1981 * Aurinkotanssi. Otava 1982 (itsenäinen jatko-osa romaaneille Tulen lapset, auringon lapset 1–2) * Odota, kuuntele, Magdaleena. Kirjapaja 1982 * Kaksi kyyhkyä tummaa, näytelmä. 1982 * Juhannus, pienoisnäytelmä. 1992 == Lähteet == * Suomen kirjailijat tietokanta ===Viitteet=== == Aiheesta muualla == * Ylen elävä arkisto: Tuula ja Allan Hagertin häät keväällä 1959 Luokka:Suomalaiset kirjailijat Luokka:Vuonna 1942 syntyneet Luokka:Vuonna 2018 kuolleet
Krymtšakin kieli

Krymtšakin kieli (krymtšakiksi кърымчах тыльы qrımçax tıl'ı) on krymtšakkien puhuma uhanalainen turkkilainen kieli. Sen puhujia asuu lähinnä Ukrainassa Krimillä. Kielestä käytetään toisinaan nimitystä judeo-krimintataari. Vuoden 1989 väestönlaskennan mukaan krymtšakkeja oli Neuvostoliitossa 1 448 henkeä, joista krymtšakkia piti äidinkielenään vain 34,9 %. Kieltä osaavat etupäässä vanhukset muiden puhuessa venäjää. Vuonna 2007 puhujamääräksi arvioitiin vain 200. Kieltä kirjoitetaan sekä kyrillisillä että latinalaisilla aakkosilla. Kielelle on pyritty myös luomaan kirjakieli heprealaisilla aakkosilla. Krymtšakki kuuluu turkkilaisten kielten luoteiseen eli kiptšakkilaiseen ryhmään. Sen lähimmät sukukielet ovat krimintataari, karaiimi, urum, karatšai- balkaari ja kumykki. Krymtšakkeja on usein pidetty krimintataaria puhuvina juutalaisina. Heidän kielessään on kuitenkin arkaaisia piirteitä, joiden perusteella sen voidaan katsoa olevan muinaisen kasaarien valtakunnan turkkilaisten kielten perillinen. 1800-luvun loppuun saakka krymtšakit käyttivät kielestään nimitystä tšagatai. Kulttikielenään krymtšakit käyttivät muinaishepreaa. Vanhimmat krymtšakinkieliset rukousten käännökset ovat 1400–1500-lukujen vaihteesta. Kielessä on paljon lainasanoja hepreasta. Krymtšakkia käytettiin myös kirjeenvaihdossa ja sillä laadittiin käsinkirjoitettuja kansanperinnekokoelmia. Kirjakieli perustui aramealaiseen kirjaimistoon. Vuosina 1902 ja 1907 Simferopoliin ja Karasubazariin (nykyinen Belohirsk) avattiin krymtšakinkieliset koulut. 1930-luvulla julkaistiin latinalaisella kirjaimistolla kolme oppikirjaa. Vuoden 1936 jälkeen käytettiin kyrillistä kirjaimistoa. Toisen maailmansodan aikana saksalaiset tuhosivat lähes 80 % kansasta. Vuonna 1989 krymtšakit perustivat Qrymčahlar-nimisen kulttuuriseuran, jonka tavoitteisiin kuuluu kielen elvyttäminen. ==Lähteet== Luokka:Turkkilaiset kielet Luokka:Ukrainan kielet
Jani Lämsä

Jani Lämsä (s. 1985) on suomalainen salibandypelaaja. Hän pelaa Oulun Luistinseurassa puolustajana. Ennen OLS:siin siirtymistä Lämsä pelasi oululaisessa OYUS-joukkueessa. == Aiheesta muualla == * Lämsä OLS:n sivuilla Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt